
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 336 

20 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση και κατανομή ωρών υπερωριακής απα¬ 
σχόλησης με αμοιβή στο προσωπικό Δακοκτονί- 

ας 2006, της Ν. Α. Ηρακλείου . 1 

Έγκριση υπερωριακής απασχόλησης υπαλλήλων Φυ¬ 
τοπροστασίας Ποιοτικού Ελέγχου νωπών & με¬ 
ταποιημένων γεωργικών προϊόντων της Ν.Α. Ρο¬ 
δόπης . 2 

Σύσταση Επιτροπής του άρθρου 3 της 337410/10.7.1998 

κοινής υπουργικής απόφασης. 3 

Διαδικασία και όροι διαγωνισμών για την εκχώρηση 
σε βραχυχρόνια βάση ισχύος διασυνδέσεων για 
εξαγωγές έως την Τρίτη Ημέρα Αναφοράς . 4 


Α ΠΟΦΑΣΕΙ Σ 

Αριθμ. 22024 (1) 


Καθιέρωση και κατανομή ωρών υπερωριακής απασχό¬ 
λησης με αμοιβή στο προσωπικό Δακοκτονίας 2006, 
της Ν. Α. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του άρθρου 18 του ν. 2470/1997 «Ανα¬ 
μόρφωση μισθολογίου προσωπικού της Δημόσιας Δι¬ 
οίκησης και άλλες συναφείς διατάξεις». 

2. Τις διατάξεις του άρθρου 15 του ν. 2592/1998 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις». 

3. Τις διατάξεις του άρθρου 25 παρ. 7 του ν. 2738/1999 
«συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις». 

4. Την υπ’ αριθμ. 22022/16.2.2006 προηγούμενη απόφα¬ 
ση μας, με την οποία διαπιστώνουμε την ανάγκη υπε- 
ρωριακής απασχόλησης με αμοιβή του εμπλεκομένου 
προσωπικού στο πρόγραμμα της Δακοκτονίας 2006. 

5. Την με υπ’ αριθμ: 22023/16/2/2006 απόφασή μας, περί 
«ορισμού προσώπων για την οργάνωση και εφαρμογή 
του Προγράμματος Δακοκτονίας 2006» και 


6. Το αρθ. 16 του ν. 3205/2003 (ΦΕΚ 297 Α) «Περί Μι- 
σθολογικών ρυθμίσεων Λειτουργών και Υπαλλήλων του 
Δημοσίου, ΝΠΔΔ και ΟΤΑ κ.λπ.», αποφασίζουμε: 

Καθιερώνουμε υπερωριακή εργασία, απογευματινή, 
Κυριακών και εξαιρέσιμων ημερών, με αμοιβή για το 
προσωπικό Δακοκτονίας από 1.3.2006 μέχρι 31.12.2006 
ως εξής: 

1. Διευθυντής Δακοκτονίας, 24 ώρες μηνιαίως απο¬ 
γευματινής εργασίας και 16 ώρες μηνιαίως Κυριακών 
και εξαιρέσιμων ημερών, δηλαδή συνολικά 240 και 160 
ώρες, αντίστοιχα. 

2. Επόπτες Δακοκτονίας, 44 ώρες μηνιαίως απογευ¬ 
ματινής εργασίας και 1.6 ώρες μηνιαίως Κυριακών και 
εξαιρέσιμων ημερών, δηλαδή συνολικά 440 και 160 ώρες, 
αντίστοιχα. 

3. Λογιστή Δακοκτονίας 32 ώρες μηνιαίως απογευμα¬ 
τινής εργασίας, δηλαδή 320 ώρες συνολικά και 

4. Γραμματέα Δακοκτονίας 20 ώρες μηνιαίως απογευ¬ 
ματινής εργασίας, δηλαδή 200 ώρες συνολικά. 

Οι δαπάνες υπερωριακής αμοιβής θα βαρύνουν τις 
πιστώσεις του Δακοκτονίας και του ΚΑΕ 0511 & 0512 
με ύψος δαπάνης 29.000 €. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Ηράκλειο, 17 Φεβρουάριου 2006 

Ο Νομάρχης 
ΔΗΜ. ΚΩΝ. ΣΑΡΡΗΣ 

-♦- 

Αριθμ. 2650 (2) 

Έγκριση υπερωριακής απασχόλησης υπαλλήλων Φυτο¬ 
προστασίας Ποιοτικού Ελέγχου νωπών & μεταποιη¬ 
μένων γεωργικών προϊόντων της Ν.Α. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του άρθρου 18 του ν. 2470/1997 «Ανα¬ 
μόρφωση μισθολογίου προσωπικού της Δημόσιας Δι¬ 
οίκησης και άλλες συναφείς διατάξεις». 

2. Τις διατάξεις του άρθρου 10 του ν. 2732/1099 (ΦΕΚ 
154 Τ.Α') σχετικά με την απασχόληση υπαλλήλων για 
Κυριακές, ημέρες αργίας και νυχτερινές ώρες. 

3. Τις διατάξεις του άρθρου 35 της παραγρ. 7 του 
ν. 2738/9.9.1999 (ΦΕΚ 180 Α') από το οποίο προκύπτει 
ότι τις αρμοδιότητες για την καθιέρωση υπερωριακής 

εργασίας για προσωπικό που υπηρετεί στη Νομαρχιακή 
Αυτοδιοίκηση ασκεί ο οικείος Νομάρχης. 

4. Την υπ’ αριθμ. 243499/2.3.2006 απόφαση του Γενικού 
Γραμματέα του Υπουργείου Αγροτικής Ανάπτυξης και 
Τροφίμων κατανομής υπερωριών στις Δ/νσεις και στους 
Υπαλλήλους Γεωπόνους ποιοτικούς Ελεγκτές. 

5. Την ανάγκη υπερωριακής εργασίας. 

6. Την εγκριθείσα πίστωση στον Ειδ. Φορέα 291 -3ζ της 
Δ/νσης Αγροτικής Ανάπτυξης Ροδόπης και 1455 Ευρώ 
για 210 ώρες, αποφασίζουμε: 

Εγκρίνουμε την υπερωριακή απασχόληση των τεσ¬ 
σάρων (4) γεωπόνων υπαλλήλων Φυτοπροστασίας 
Ποιοτικού Ελέγχου νωπών & μεταποιημένων γεωργι¬ 
κών προϊόντων για καθημερινές, Κυριακές και αργίες 
σύμφωνα με τις ανάγκες της υπηρεσίας μας για τους 
μήνες Ιανουάριο, Φεβρουάριο και Μάρτιο 2006 για τα 
προγράμματα που ορίζει η υπ’ αριθμ. 243499/2.3.2006 
κατανομή του Υπ. Γεωργικής Ανάπτυξης και Τροφίμων 
ως εξής: 

Νωπά & μετ/να γεωργικά προϊόντα 

α) Απογευματινή εργασία 180 ώρες 

β) Κυριακές και εξαιρέσιμες 30 ώρες 

Σύνολο 210 ώρες 

Ο ορισμός των υπαλλήλων που θα απασχοληθούν 
υπερωριακά θα γίνει από τον Δ/ντη Αγροτικής Ανά¬ 
πτυξης. 

Η ισχύς της απόφασης αυτής αρχίζει ένα μήνα πριν 
τη δημοσίευσή της στην Εφημερίδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 8 Μαρτίου 2006 

Ο Νομάρχης 
ΑΡ. ΓΙΑΝΝΑΚΙΔΗΣ 
-♦- 

Αριθμ. 1821 (3) 

Σύσταση Επιτροπής του άρθρου 3 της 337410/10.7.1998 
κοινής υπουργικής απόφασης. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Την υπ’ αριθμ. 337410/10.7.1998 κοινή υπουργική από¬ 
φαση των Υπουργών Εσωτερικών Δημόσιας Διοίκησης 
& Αποκέντρωσης Οικονομικών & Γεωργίας περί λεπτο¬ 
μερειών εφαρμογής του ν. 2520/1997 Μέτρα για τους 
Νέους Αγρότες, Σύσταση Οργανισμού Γεωργικής Επαγ¬ 
γελματικής Εκπαίδευσης, Κατάρτισης & Απασχόλησης 
και άλλες διατάξεις. 

2. Την υπ’ αριθμ. 356366/8.6.1999 κοινή υπουργική από¬ 
φαση Τροποποίηση των υπ’ αριθμ. 337410/10.7.1998 (Β'12) 
και 328983/25.6.1998 Β(688) Υπουργικών αποφάσεων. 

3. Τα έγγραφα 1708/28.2.2006 Δ.Ο.Υ. Φλώρινας, 
38/22.2.2006 Ε.Α.Σ. Φλώρινας, 178/22.2.2006 Ε.Α.Σ. Αμυ- 
ντάιου, που αφορούν τον ορισμό μελών για την σύσταση 
της επιτροπής. 

4. Είναι αμοιβόμενη επιτροπή βάσει της απόφασης 
25219/10.12.1998 του Υπουργού Γεωργίας, αποφασίζου¬ 
με: 

Συστήνουμε Επιτροπή από τους: 

1. Τσέκαρη Δημήτριο Γεωπόνο με βαθμό Α’ ως πρόε¬ 
δρο, με αναπληρωτή του τον Σολωμού Σάλωνα Γεωπό¬ 


νο με βαθμό Α’ μόνιμους υπαλλήλους της Διεύθυνσης 
Αγροτικής Ανάπτυξης Φλώρινας. 

2. Μπογδάνη Β. Κων/νο με βαθμό ΠΕ/Α του κλά¬ 
δου εφοριακών, με αναπληρωτή του τον Μαλεσάγκο 
©.Θεόδωρο με βαθμό ΠΕ/Α κλάδου εφοριακών, μονίμους 
υπαλλήλους της Δ.Ο.Υ. Φλώρινας. 

3. Αθανασίου Εμμανουήλ εκπρόσωπο της Ε.Α.Σ. Φλώ¬ 
ρινας με αναπληρωτή του τον Γιαννιτσόπουλο Γεώργιο 
εκπρόσωπο της Ε.Α.Σ. ΑΜΥΝΤΑΙΟΥ ή τον Παπαγεωργίου 
Κων/νο εκπρόσωπο της Ε.Α.Σ. Φλώρινας. 

Εισηγητής της επιτροπής ορίζεται η Χατζηλία Πουλ¬ 
χερία Γεωπόνος με βαθμό Α’ με αναπληρωτή της τον 
Ντουλμπέρη Λάμπρο Γεωπόνο με βαθμό Γ’ υπάλληλοι 
της Δ/νσης Αγροτικής Ανάπτυξης Φλώρινας. 

Γραμματέας της επιτροπής ορίζεται ο Αθανασιάδης 
Κων/νος υπάλληλος της Δ/νσης Αγροτικής Ανάπτυξης 
Φλώρινας με βαθμό Α’ του κλάδου ΔΕΙ Γεωργικού - Κτη- 
νοτροφικού με αναπληρωτή τον Σουμπάση Ιωάννη με 
μαθμο Α’ Διοικητικό υπάλληλο της Δ/νσης Αγροτικής 
Ανάπτυξης Φλώρινας. 

Έργο της επιτροπής είναι η εξέταση αιτήσεων ενδι¬ 
αφερομένων για την απόδειξη της ιδιότητας τους ως 
αγροτών, νεοεισερχόμενων νέων στον αγροτικό τομέα 
και εργατών γης. 

Η θητεία της επιτροπής λήγει στις 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 3 Μαρτίου 2006 

Ο Νομάρχης 
ΙΩΑΝΝΗΣ ΣΤΡΑΤΑΚΗΣ 

-♦- 

Αριθμ. αποφ. 42/2006 (4) 

Διαδικασία και όροι διαγωνισμών για την εκχώρηση σε 
βραχυχρόνια βάση ισχύος διασυνδέσεων για εξαγω¬ 
γές έως την Τρίτη Ημέρα Αναφοράς. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

Έχοντας υπόψη: 

1. Τις διατάξεις του νόμου 2773/1999 (ΦΕΚ Α' 
286/22.12.1999), όπως τροποποιήθηκε και ισχύει. 

2. Τις διατάξεις του Κώδικα Διαχείρισης του Συστή¬ 
ματος και Συναλλαγών Ηλεκτρικής Ενέργειας (ΦΕΚ Β’ 
655/17.5.2005). 

3. Τον Κανονισμό (ΕΚ) αριθ. 1228/2003 του Ευρωπαϊ¬ 
κού Κοινοβουλίου και του Συμβουλίου, της 26ης Ιουνίου 
2003, σχετικά με τους όρους πρόσβασης στο δίκτυο για 
τις διασυνοριακές ανταλλαγές ηλεκτρικής ενέργειας. 

4. Τις από 563/ΡΑΕ/Ι-34793/1.2.2006 και 989/ΡΑΕ/Ι- 
35215/14.2.2006 σχετικές εισηγήσεις του ΔΕΣΜΗΕ ΑΈ. με 
θέμα «Καταμερισμός Καθαρής Ικανότητας Μεταφοράς 
Ηλεκτρικής Ενέργειας για την Εκχώρηση σε Βραχυ¬ 
χρόνια Βάση του Δικαιώματος Μεταφοράς Ηλεκτρικής 
Ενέργειας μέσω των Διασυνδέσεων της Ελλάδας για 
Εξαγωγές για το 2006» και «Διαδικασία εκχώρησης βρα¬ 
χυχρόνιων δικαιωμάτων εξαγωγών» αντίστοιχα. 

Σκέφθηκε ως εξής: 

1. Κατά τις διατάξεις του Κώδικα Διαχείρισης του 
Συστήματος και Συναλλαγών Ηλεκτρικής Ενέργειας 
(ΚΔΣ&ΣΗΕ) προβλέπεται ότι μετά την Τρίτη Ημέρα 
Αναφοράς ο καταμερισμός της καθαρής ικανότητας 
μεταφοράς και η εκχώρηση σε βραχυχρόνια βάση του 
δικαιώματος εξαγωγών ηλεκτρικής ενέργειας, γίνονται 

μέσω έμμεσου διαγωνισμού, ήτοι με την υποβολή Τι¬ 
μολογούμενων Δηλώσεων Φορτίου για εξαγωγές στον 
ΗΕΠ, και την ένταξη ή μη αυτών στο Πρόγραμμα ΗΕΠ. 

2. Δεν περιλαμβάνονται στον ΚΔΣ&ΣΗΕ ειδικές δια¬ 
τάξεις για τον καταμερισμό της καθαρής ικανότητας 
μεταφοράς και την εκχώρηση σε βραχυχρόνια βάση 
του δικαιώματος εξαγωγών ηλεκτρικής ενέργειας έως 
την Τρίτη Ημέρα Αναφοράς. Η ρύθμιση των σχετικών 
λεπτομερειών εφαρμογής του Κώδικα Διαχείρισης του 
Συστήματος και Συναλλαγών Ηλεκτρικής Ενέργειας και 
της μεθοδολογίας των σχετικών υπολογισμών πρέπει 
αφενός να είναι σε αντιστοιχία με τις σχετικές διατά¬ 
ξεις του ΚΔΣ&ΣΗΕ αναφορικά με τη δέσμευση ισχύος 
των διασυνδέσεων σε μακροχρόνια βάση, και αφετέ¬ 
ρου να τηρεί τις διατάξεις του Κανονισμό (ΕΚ) αριθ. 
1228/2003. 

3. Ως προς τη δυνατότητα των κατόχων δικαιώμα¬ 
τος εξαγωγών σε μακροχρόνια βάση για την έκτακτη 
μεταβολή των δηλώσεων εξαγωγών τους κατά την πα¬ 
ράγραφο (2) της εισήγησης του ΔΕΣΜΗΕ, αυτή πρέπει 
να εξασκείται πριν την ανακοίνωση από τον ΔΕΣΜΗΕ 
της διαθέσιμης ικανότητας εξαγωγών σε βραχυχρόνια 
βάση. 

4. Στην παράγραφο (5) της εισήγησης του ΔΕΣΜΗΕ 
αναφέρονται τα «απαραίτητα νομιμοποιητικά έγγραφα» 
για τη συμμετοχή δικαιούχων στη διαδικασία εκχώρη¬ 
σης βραχυχρόνιου δικαιώματος εξαγωγών, χωρίς αυτά 
τα έγγραφα να καθορίζονται. 

5. Λοιπές λεκτικές τροποποιήσεις του σχεδίου περί 
του καταμερισμού της καθαρής ικανότητας μεταφοράς 
ηλεκτρικής ενέργειας για την εκχώρηση σε βραχυχρόνια 
βάση του δικαιώματος μεταφοράς ηλεκτρικής ενέργειας 
μέσω των διασυνδέσεων της Ελλάδας για εξαγωγές, το 
οποίο εισηγήθηκε ο ΔΕΣΜΗΕ, δύνανται να συμβάλλουν 
στη σαφήνεια του κειμένου, αποφασίζει: 

Εγκρίνει, στο πλαίσιο των αρμοδιοτήτων της κατά 
το Αρθρο 19 παράγραφος (3) και κατά το Αρθρο 20 
παράγραφος (3) του ν. 2773/1999, τη διαδικασία καταμε¬ 
ρισμού της Καθαρής Ικανότητας Μεταφοράς Ηλεκτρικής 
Ενέργειας για την Εκχώρηση σε Βραχυχρόνια Βάση του 
Δικαιώματος Μεταφοράς Ηλεκτρικής Ενέργειας μέσω 
των Διασυνδέσεων της Ελλάδας για εξαγωγές, έως την 
Τρίτη Ημέρα Αναφοράς και τους όρους των σχετικών 
διαγωνισμών, ως εξής: 

1. Ο ΔΕΣΜΗΕ, πλέον των ήδη δοθέντων δικαιωμάτων 
σε μακροχρόνια βάση με τον διαγωνισμό της 17.1.2006 
που αφορούσε την περίοδο από 21.1.2006 - 31.12.2006, 
θα διενεργεί διαγωνισμούς για την εκχώρηση σε βρα¬ 
χυχρόνια βάση δικαιωμάτων για εξαγωγή ηλεκτρικής 
ενέργειας μέσω των διασυνδέσεων του Ελληνικού συ¬ 
στήματος, όταν υπάρχει δυνατότητα για εξαγωγή επί 
πλέον ενέργειας. 

2. Προκειμένου ο ΔΕΣΜΗΕ να υπολογίσει την διαθέ¬ 
σιμη ικανότητα μεταφοράς για εξαγωγές, θα πρέπει 
οι έχοντες μακροχρόνια δικαιώματα για εξαγωγή να 
δηλώνουν στον ΔΕΣΜΗΕ τις προθέσεις υλοποίησης των 
εξαγωγών τους με την αποστολή β-πιαίΙ στην ηλεκτρο¬ 
νική διεύθυνση Ιτΐ3θ.δθΙτΘάυΐΘ@άθ5Γπίθ.9Γ. Στην δήλωσή 
τους θα καθορίζονται οι προθέσεις τους καθώς και εάν 
αυτές πρόκειται να υλοποιηθούν μέσω της διασύνδεσης 
με την Ιταλία ή μέσω των Βορείων Διασυνδέσεων. Οι δη¬ 
λώσεις θα υποβάλλονται μία φορά την εβδομάδα, κάθε 
Τετάρτη έως την 12:00 ώρα Ελλάδος και θα αφορούν 


την επόμενη εβδομάδα από Δευτέρα έως Κυριακή. Οι 
κάτοχοι δικαιώματος εξαγωγών σε μακροχρόνια βάση, 
δύνανται σε έκτακτη περίπτωση να τροποποιούν την 
εβδομαδιαία δήλωση υλοποίησης των εξαγωγών τους, 
έως την προηγούμενη ημέρα από την λήξη της προθε¬ 
σμίας ανακοίνωσης από τον ΔΕΣΜΗΕ της συνολικής 
διαθέσιμης ικανότητας εξαγωγών σε βραχυχρόνια βάση 
(Σεξ). 

3. Ανακοίνωση της Διαθέσιμης Ικανότητας Εξαγωγών 
σε βραχυχρόνια βάση 

Με βάση και τις δηλώσεις της παραγράφου 2, ο ΔΕ¬ 
ΣΜΗΕ ανακοινώνει στην ιστοσελίδα του (νννννν.άθδηηίθ. 
90 την Συνολική Διαθέσιμη Ικανότητα Εξαγωγών σε 
Βραχυχρόνια βάση (Σεξ), δύο ημέρες πριν από την ημέρα 
κατανομής και έως την 9:00 ώρα Ελλάδος, πλην των 
ακολούθων εξαιρέσεων: 

• Εκάστη Πέμπτη ανακοινώνει την (Σ εξ ) του επόμενου 
Σαββάτου και της Κυριακής. 

• Εκάστη Παρασκευή ανακοινώνει την (Σ εξ ) της επό¬ 
μενης Δευτέρας και της Τρίτης. 

Σε περίπτωση ενδιάμεσων αργιών θα λαμβάνεται πρό¬ 
νοια για την έγκαιρη ανακοίνωση της (Σ ). 

Στην περίπτωση που η ικανότητα αυτή οδηγεί σε 
υπέρβαση της ονομαστικής ικανότητας της διασύνδεσης 
με την Ιταλία (500 Μ\Λ/) τότε θα δημοσιεύεται παράλλη¬ 
λα και η Συνολική Διαθέσιμη Ικανότητα Εξαγωγών σε 
Βραχυχρόνια βάση μέσω της διασύνδεσης με την Ιταλία 
(ΙΤεξ) η οποία αποτελεί μέρος της Συνολικής Διαθέσιμης 
Ικανότητας Εξαγωγών σε Βραχυχρόνια βάση (Σ εξ ). 

Συμπληρωματικά η Συνολική Διαθέσιμη Ικανότητα 
Εξαγωγών σε Βραχυχρόνια βάση (Σ ) καθώς και η Συ¬ 
νολική Διαθέσιμη Ικανότητα Εξαγωγών σε Βραχυχρόνια 
βάση μέσω της διασύνδεσης με την Ιταλία (ΙΤ ), μπορεί 
να ανακοινώνονται στους δικαιούχους με θ-πηαίΙ. 

4. Υποβολή προσφορών 

Οι δικαιούχοι δύνανται να υποβάλλουν προσφορές 
για δέσμευση μέρους ή του συνόλου της ανωτέρω Συ¬ 
νολικής Διαθέσιμης Ικανότητας Εξαγωγών σε Βραχυ¬ 
χρόνια βάση (Σεξ). Στόχος του ΔΕΣΜΗΕ είναι η υποβο¬ 
λή των προσφορών να γίνεται μέσω του διαδικτύου. 
Μέχρι την υλοποίηση από τον ΔΕΣΜΗΕ της σχετικής 
ηλεκτρονικής εφαρμογής, η οποία προβλέπεται εντός 
του Φεβρουάριου 2006, οι προσφορές θα υποβάλλονται 
εντός σφραγισμένου φακέλου. Τόπος υποβολής των 
προσφορών ορίζεται το κτίριο των Κέντρων Ελέγχου 
Ενέργειας (ΚΕΕ) του ΔΕΣΜΗΕ στο Κρυονέρι, επί της 
οδού Ασκληπιού, αριθμός 22. 

Η υποβολή των προσφορών θα γίνεται έως την 11:00 
ώρα Ελλάδος, τις ακόλουθες ημέρες: 

• Εκάστη Δευτέρα για την επόμενη Τετάρτη. 

• Εκάστη Τρίτη για την επόμενη Πέμπτη. 

• Εκάστη Τετάρτη για την επόμενη Παρασκευή. 

• Εκάστη Πέμπτη για το επόμενο Σάββατο και την 
Κυριακή. 

• Εκάστη Παρασκευή για την επόμενη Δευτέρα και 
την Τρίτη. 

Σε περίπτωση που οι συμμετέχοντες το επιθυμούν 
μπορούν να αποστέλλουν τις προσφορές τους με οπιαίΙ 
στην διεύθυνση άΙδθ.δαΙΐ8άυΙθ@άΘ5πηίθ.9Γ μέχρι τις 11:00 
ώρα Ελλάδος. Μετά την ώρα αυτή η προσφορά θεω¬ 
ρείται άκυρη. 

Τα αποτελέσματα του διαγωνισμού θα ανακοινώνο¬ 
νται έως την 12:30 ώρα Ελλάδος. 

5. Δικαίωμα συμμετοχής στον Πλειοδοτικό Διαγωνι¬ 
σμό 

5.1 Δικαίωμα συμμετοχής στον πλειοδοτικό διαγωνι¬ 
σμό έχουν σύμφωνα με τους όρους της αδείας τους: 

• Οι κάτοχοι Άδειας Λειτουργίας μονάδων παραγωγής 
ηλεκτρικής ενέργειας στην Ελλάδα. Δεν έχουν δικαίωμα 
συμμετοχής στον παρόντα διαγωνισμό οι κάτοχοι άδει¬ 
ας παραγωγής από Ανανεώσιμες Πηγές Ενέργειας (ΑΠΕ) 
και μέσω Συμπαραγωγής Ηλεκτρισμού (ΣΗΘ), μικρής 
ισχύος, εφόσον έχουν συνάψει με το Διαχειριστή του 
Συστήματος σύμβαση αγοραπωλησίας ενέργειας. 

• Οι κάτοχοι Αδειας Προμήθειας. 

5.2 Δικαιολογητικά Συμμετοχής 

Κάθε Συμμετέχων/νομικό πρόσωπο οφείλει να κα¬ 
ταθέσει τουλάχιστον πέντε (5) ημέρες πριν από την 
συμμετοχή του στον πρώτο πλειοδοτικό διαγωνισμό 
για τον Καταμερισμό Καθαρής Ικανότητας Μεταφοράς 
Ηλεκτρικής Ενέργειας για την Εκχώρηση σε Βραχυ¬ 
χρόνια Βάση του Δικαιώματος Μεταφοράς Ηλεκτρικής 
Ενέργειας μέσω των Διασυνδέσεων της Ελλάδας για 
εξαγωγές για το 2006, στην έδρα του ΔΕΣΜΗΕ, επί της 
Λεωφόρου Αμφιθέας αρ. 11, Νέα Σμύρνη, τα ακόλουθα 
έγγραφα σε πρωτότυπα ή νομίμως επικυρωμένα αντί¬ 
γραφα: 

ί. Επίσημο αντίγραφο θεωρημένο από την αρμόδια 
εποπτεύουσα αρχή του ισχύοντος καταστατικού του 
Συμμετέχοντος με όλες τις τροποποιήσεις αυτού μαζί 
με σχετική βεβαίωση με όλες τις τροποποιήσεις της αρ¬ 
μοδίας εποπτεύουσας αρχής. Σε όλες τις περιπτώσεις 
αλλοδαπών νομικών προσώπων απαιτείται επιπλέον και 
πιστοποιητικό νόμιμης σύστασης και λειτουργίας ( 900 ά 

δίαηάίπς οθΓίίίίοεΙθ). 

μ. Νομιμοποιητικά έγγραφα σχετικά με την εκπροσώ¬ 
πηση του Συμμετέχοντος σε κάθε στάδιο των παρόντων 
διαγωνισμών καθώς και για τον διορισμό/σύνθεση και 
εκπροσώπηση του εν ισχύ Διοικητικού Οργάνου (ήτοι 
πρακτικό Γενικής Συνέλευσης περί εκλογής του Διοικη¬ 
τικού Συμβουλίου και πρακτικό Διοικητικού Συμβουλίου 
περί συγκρότησης αυτού σε σώμα, σε περίπτωση που ο 
Συμμετέχων είναι Α.Ε., ή Πρακτικό Γενικής Συνέλευσης 
Εταίρων για την εκλογή των Διαχειριστών, σε περίπτω¬ 
ση που ο Συμμετέχων είναι Ε.Π.Ε.), και ΦΕΚ δημοσίευσης 
του εν λόγω διορισμού ή ανακοίνωση Νομαρχίας, ενώ 
σε περίπτωση που ο Συμμετέχων δεν έχει τη νομική 
μορφή της Α.Ε. ή Ε.Π.Ε. απαιτείται να προσκομιστούν 
επίσημα νομιμοποιητικά έγγραφα, ανάλογα με τη νομική 
μορφή του Συμμετέχοντος, τα οποία αποδεικνύουν το 
πρόσωπο που έχει τη νόμιμη εξουσία εκπροσώπησης 
αυτού. Απαιτείται επίσης να προσκομιστεί (α) απόφαση 
του αρμόδιου οργάνου διοίκησης του Συμμετέχοντος 
περί συμμετοχής στους πλειοδοτικούς διαγωνισμούς 
για τον Καταμερισμό Καθαρής Ικανότητας Μεταφοράς 
Ηλεκτρικής Ενέργειας για την Εκχώρηση σε Βραχυ¬ 
χρόνια Βάση του Δικαιώματος Μεταφοράς Ηλεκτρικής 
Ενέργειας μέσω των Διασυνδέσεων της Ελλάδας για 
εξαγωγές για το 2006 και (β)Συμβολαιογραφικό Πληρε¬ 
ξούσιο του Συμμετέχοντος ή του νομίμου εκπροσώπου 
αυτού, για το πρόσωπο που είναι ειδικώς εξουσιοδοτη¬ 
μένο να συμπληρώσει και να καταθέσει κάθε έγγραφο 
σχετικό με τους πλειοδοτικούς διαγωνισμούς για τον 
Καταμερισμό Καθαρής Ικανότητας Μεταφοράς Ηλεκτρι¬ 
κής Ενέργειας για την Εκχώρηση σε Βραχυχρόνια Βάση 
του Δικαιώματος Μεταφοράς Ηλεκτρικής Ενέργειας 


μέσω των Διασυνδέσεων της Ελλάδας για εξαγωγές για 
το 2006 και γενικά να εκπροσωπεί τον Συμμετέχοντα 
στους ανωτέρω διαγωνισμούς, και σε οποιοδήποτε άλλο 
στάδιο της διαδικασίας των εν λόγω διαγωνισμών. Τα 
πιστοποιητικά και λοιπά έγγραφα που εκδίδονται στην 
αλλοδαπή πρέπει να φέρουν Επισημείωση (ΑροείίΙΙθ) 
σύμφωνα με τη Σύμβαση της Χάγης. 

ίϋ. Επιστολή υπογεγραμμένη από τον νόμιμο εκπρόσω¬ 
πο του Συμμετέχοντος, στην οποία θα αναγράφονται 
τα ονόματα τριών προσώπων κατά μέγιστο που θα εκ¬ 
προσωπούν το Συμμετέχοντα κατά τη διεξαγωγή των 
πλειοδοτικών διαγωνισμών για τον Καταμερισμό Καθα¬ 
ρής Ικανότητας Μεταφοράς Ηλεκτρικής Ενέργειας για 
την Εκχώρηση σε Βραχυχρόνια Βάση του Δικαιώματος 
Μεταφοράς Ηλεκτρικής Ενέργειας μέσω των Διασυνδέ¬ 
σεων της Ελλάδας για εξαγωγές μέχρι την Τρίτη Ημέ¬ 
ρα Αναφοράς. Δεν απαιτείται η προσκόμιση αυτής της 
επιστολής αν αναγράφονται τα ονόματα των ανωτέρω 
προσώπων στο Συμβολαιογραφικό Πληρεξούσιο. 

Επιπλέον, οι Συμμετέχοντας οφείλουν να καταθέσουν 
τα ακόλουθα πιστοποιητικά / υπεύθυνες δηλώσεις σε 
πρωτότυπα ή νομίμως επικυρωμένα αντίγραφα: 

1. Έντυπο Αίτησης Συμμετοχής, στην ελληνική γλώσ¬ 
σα, όπως προβλέπεται στο Παράρτημα IV της παρούσας 
προκήρυξης υπογεγραμμένο από τον Συμμετέχοντα ή 
τον νόμιμο εκπρόσωπο αυτού ή το ειδικώς Εξουσιοδο¬ 
τημένο για το σκοπό αυτό Πρόσωπο. 

2. Υπεύθυνη δήλωση σύμφωνα με τον Ν.1599/1986 
υπογεγραμμένη από τον Συμμετέχοντα ή τον νόμιμο 
εκπρόσωπο αυτού ή το ειδικώς Εξουσιοδοτημένο για 
τον σκοπό αυτό Πρόσωπο ότι έχουν λάβει γνώση και 
αποδέχονται πλήρως και ανεπιφύλακτα όλους τους 
όρους που αφορούν στους πλειοδοτικούς διαγωνισμούς 
για τον Καταμερισμό Καθαρής Ικανότητας Μεταφοράς 
Ηλεκτρικής Ενέργειας για την Εκχώρηση σε Βραχυ¬ 
χρόνια Βάση του Δικαιώματος Μεταφοράς Ηλεκτρικής 
Ενέργειας μέσω των Διασυνδέσεων της Ελλάδας για 
εξαγωγές για το 2006. 

3. Ανάλογα με την περίπτωση, είτε επικυρωμένο αντί¬ 
γραφο της άδειας παραγωγής ηλεκτρικής ενέργειας, 
εάν ο Συμμετέχων είναι Παραγωγός, είτε επικυρωμένο 
αντίγραφο της άδειας προμήθειας, εάν ο Συμμετέχων 
είναι Προμηθευτής ηλεκτρικής ενέργειας. 

4. Πιστοποιητικά αρμοδίας δικαστικής ή διοικητικής 
αρχής έκδοσης του τελευταίου μήνα από τα οποία να 
προκύπτει ότι δεν έχει λυθεί, ούτε έχει πτωχεύσει, ούτε 
τελεί υπό πτωχευτικό συμβιβασμό, ούτε έχει τεθεί υπό 
αναγκαστική διαχείριση, ούτε έχει τεθεί υπό εκκαθάρι¬ 
ση, ούτε τελεί υπό άλλη ανάλογη κατάσταση ή διαδι¬ 
κασία καθώς επίσης ότι δεν τελεί υπό διαδικασία κήρυ¬ 
ξης σε πτώχευση ή έκδοσης απόφασης αναγκαστικής 
εκκαθάρισης ή πτωχευτικού συμβιβασμού ή υπό άλλη 
ανάλογη διαδικασία, ή άλλως απόσπασμα/έγγραφο του 
Εμπορικού Επιμελητηρίου ή άλλης αρμόδιας αρχής από 
το οποίο, μεταξύ άλλων, προκύπτει ότι ο Συμμετέχων 
υφίσταται ως νομικό πρόσωπο, δεν έχει πτωχεύσει, ούτε 
έχει τεθεί σε αναγκαστική διαχείριση, ούτε βρίσκεται 
υπό εκκαθάριση. Σε περίπτωση που οποιοδήποτε από τα 
ανωτέρω πιστοποιητικά δεν εκδίδεται απαιτείται ένορκη 
βεβαίωση ενώπιον δικαστικής ή διοικητικής αρχής ή 
συμβολαιογράφου που να βεβαιώνει τα ανωτέρω. 

Τα πιστοποιητικά/αποσπάσματα που εκδίδονται στην 
αλλοδαπή πρέπει να φέρουν Επισημείωση (ΑροεΙίΙΙβ) 
σύμφωνα με τη Σύμβαση της Χάγης. 

5. Δήλωση υπογεγραμμένη από τον Συμμετέχοντα 
ή τον νόμιμο εκπρόσωπο αυτού ή το ειδικώς Εξουσι¬ 
οδοτημένο για τον σκοπό αυτό Πρόσωπο, περί απο¬ 
δοχής αποκλειστικής αρμοδιότητας των Δικαστηρίων 
της Αθήνας για κάθε διαφορά που προκύπτει από τους 
πλειοδοτικούς διαγωνισμούς για τον Καταμερισμό Κα¬ 
θαρής Ικανότητας Μεταφοράς Ηλεκτρικής Ενέργειας για 
την Εκχώρηση σε Βραχυχρόνια Βάση του Δικαιώματος 
Μεταφοράς Ηλεκτρικής Ενέργειας μέσω των Διασυνδέ¬ 
σεων της Ελλάδας για εξαγωγές για το 2006 και σχε¬ 
τίζονται με την κατακύρωση τμήματος της ικανότητας 
μεταφοράς των διεθνών διασυνδέσεων. 

6 . Δήλωση υπογεγραμμένη από τον Συμμετέχοντα ή 
τον νόμιμο εκπρόσωπο αυτού ή το ειδικώς Εξουσιοδο¬ 
τημένο για τον σκοπό αυτό Πρόσωπο, σχετικά με τα 
σημεία επικοινωνίας και το εξουσιοδοτημένο πρόσωπο 
επικοινωνίας για όλα τα θέματα που αφορούν στους 
πλειοδοτικούς διαγωνισμούς για τον Καταμερισμό Κα¬ 
θαρής Ικανότητας Μεταφοράς Ηλεκτρικής Ενέργειας για 
την Εκχώρηση σε Βραχυχρόνια Βάση του Δικαιώματος 
Μεταφοράς Ηλεκτρικής Ενέργειας μέσω των Διασυνδέ¬ 
σεων της Ελλάδας για εξαγωγές για το 2006. 

7. Υπεύθυνη δήλωση σύμφωνα με τον ν. 1599/1986 υπο¬ 
γεγραμμένη από τον Συμμετέχοντα ή τον νόμιμο εκπρό¬ 
σωπο αυτού ή το ειδικώς Εξουσιοδοτημένο για τον σκο¬ 
πό αυτό Πρόσωπο ότι αναλαμβάνει την υποχρέωση και 
δεσμεύεται να δηλώσει και να προσκομίσει εντός πέντε 
εργασίμων ημερών από την επέλευση της συγκεκριμέ¬ 
νης μεταβολής/τροποποίησης/αλλαγής στο Διαχειριστή 
του Συστήματος Μεταφοράς Ηλεκτρικής Ενέργειας α) 
κάθε μεταβολή/τροποποίηση σχετική με την νομική ή 
πραγματική κατάσταση της εταιρείας (συμπεριλαμβανο¬ 
μένων των περιπτώσεων λύσεως, πτωχεύσεως, θέσεως 
υπό πτωχευτικό συμβιβασμό, αναγκαστικής διαχείρι¬ 
σης ή εκκαθάρισης ή υπό άλλη ανάλογη διαδικασία και 
των περιπτώσεων που τελεί υπό διαδικασία κήρυξης σε 
πτώχευση ή έκδοσης απόφασης αναγκαστικής εκκαθά¬ 
ρισης ή πτωχευτικού συμβιβασμού ή άλλης ανάλογης 
διαδικασίας) ή οιαδήποτε αλλαγή όσον αφορά την εν 
γένει εκπροσώπηση της εταιρείας προς τρίτους β) κάθε 
μεταβολή/τροποποίηση/παράταση ισχύος/ανάκληση της 
άδειας προμήθειας/παραγωγής, γ) νέο πιστοποιητικό, σε 
περίπτωση λήξεως της ισχύος των ήδη κατατεθέντων, 
της αρμοδίας δικαστικής ή διοικητικής αρχής που να 
πιστοποιεί ότι ο Συμμετέχων δεν έχει λυθεί, ούτε έχει 
πτωχεύσει ούτε τελεί υπό πτωχευτικό συμβιβασμό, ούτε 
έχει τεθεί υπό αναγκαστική διαχείριση ή εκκαθάριση 
ούτε τελεί υπό άλλη ανάλογη διαδικασία καθώς επίσης 
ότι δεν τελεί υπό διαδικασία κήρυξης σε πτώχευση ή 
έκδοσης απόφασης αναγκαστικής εκκαθάρισης ή πτω¬ 
χευτικού συμβιβασμού ή υπό άλλη ανάλογη διαδικασία. 
Σε περίπτωση που κάποιο από αυτά τα πιστοποιητικά 
δεν εκδίδεται ο συμμετέχων δεσμεύεται να προσκο¬ 
μίσει ένορκη βεβαίωση του νομίμου εκπροσώπου που 
βεβαιώνει τα ανωτέρω. 

Επιπλέον, όσον αφορά τα υπό στοιχεία 3 και 4 δι- 
καιολογητικά του παρόντος άρθρου οι Συμμετέχοντες 
οφείλουν να εκδώσουν και να προσκομίσουν εκ νέου 
τα περιγραφόμενα πιστοποιητικά σε περίπτωση λήξεως 
της ισχύος τους ή να δηλώσουν οιαδήποτε μεταβολή/ 


τροποποίηση/παράταση ισχύος ή ανάκληση, προσάγο- 
ντας τα σχετικά έγγραφα που αφορούν τους πλειο¬ 
δοτικούς διαγωνισμούς για τον Καταμερισμό Καθαρής 
Ικανότητας Μεταφοράς Ηλεκτρικής Ενέργειας για την 
Εκχώρηση σε Βραχυχρόνια Βάση του Δικαιώματος Με¬ 
ταφοράς Ηλεκτρικής Ενέργειας μέσω των Διασυνδέσε¬ 
ων της Ελλάδας για εξαγωγές για το 2006. 

Οι έχοντες συμμετάσχεί: 

- την 20.12.2005 στον Πλειοδοτικό Διαγωνισμό για τον 
Καταμερισμό Καθαρής Ικανότητας Μεταφοράς και την 
Εκχώρηση σε Μακροχρόνια Βάση του Δικαιώματος Με¬ 
ταφοράς Ηλεκτρικής Ενέργειας μέσω της Διασύνδεσης 
Ελλάδας - Ιταλίας για την κατεύθυνση από Ιταλία προς 
Ελλάδα κατά το χρονικό διάστημα από 1.1.2006 έως 
31.12.2006 ή 

- την 21.12.2005 στον Πλειοδοτικό Διαγωνισμό για τον 
Καταμερισμό Καθαρής Ικανότητας Μεταφοράς και την 
Εκχώρηση σε Μακροχρόνια Βάση του Δικαιώματος Με¬ 
ταφοράς Ηλεκτρικής Ενέργειας μέσω των Διασυνδέσε¬ 
ων των Βορείων Συνόρων της Ελλάδας για εισαγωγές 
κατά το χρονικό διάστημα από 1.1.2006 έως 31.12.2006 

ή 

- την 17.1.2006 στον Πλειοδοτικό Διαγωνισμό για τον 
Καταμερισμό Καθαρής Ικανότητας Μεταφοράς Ηλε¬ 
κτρικής Ενέργειας και την Εκχώρηση σε Μακροχρόνια 
Βάση του Δικαιώματος Μεταφοράς Ηλεκτρικής Ενέργει¬ 
ας μέσω των Διασυνδέσεων της Ελλάδας για εξαγωγές 
κατά το χρονικό διάστημα από 21.1.2006 - 31.12.2006 

δεν απαιτείται να προσκομίσουν όλα τα υπό εδάφια 
(ί), (ϋ), (μι) περιγραφόμενα δικαιολογητικά ούτε τα υπό 
στοιχεία (3) και (4) δικαιολογητικά, εφόσον παραμένουν 
ως έχουν και εν ισχύι, για την συμμετοχή τους στους 
πλειοδοτικούς διαγωνισμούς για τον Καταμερισμό Κα¬ 
θαρής Ικανότητας Μεταφοράς Ηλεκτρικής Ενέργειας 
για την Εκχώρηση σε Βραχυχρόνια Βάση του Δικαι¬ 
ώματος Μεταφοράς Ηλεκτρικής Ενέργειας μέσω των 
Διασυνδέσεων της Ελλάδας για εξαγωγές για το 2006. 
Εντούτοις, έχουν υποχρέωση να προσκομίσουν άπαξ, 
τουλάχιστον πέντε (5) ημέρες πριν από την συμμετοχή 
τους στον πρώτο πλειοδοτικό διαγωνισμό για τον Κα¬ 
ταμερισμό Καθαρής Ικανότητας Μεταφοράς Ηλεκτρικής 
Ενέργειας για την Εκχώρηση σε Βραχυχρόνια Βάση του 
Δικαιώματος Μεταφοράς Ηλεκτρικής Ενέργειας μέσω 
των Διασυνδέσεων της Ελλάδας για εξαγωγές για το 
2006, τα υπό στοιχεία (1), (2), (5), (6), (7) δικαιολογητικά 
και επιπλέον (α) απόφαση του αρμόδιου οργάνου δι¬ 
οίκησης του Συμμετέχοντος περί συμμετοχής στους 
πλειοδοτικούς διαγωνισμούς για τον Καταμερισμό Κα¬ 
θαρής Ικανότητας Μεταφοράς Ηλεκτρικής Ενέργειας 
για την Εκχώρηση σε Βραχυχρόνια Βάση του Δικαι¬ 
ώματος Μεταφοράς Ηλεκτρικής Ενέργειας μέσω των 
Διασυνδέσεων της Ελλάδας για εξαγωγές για το 2006 
(β) Συμβολαιογραφικό Πληρεξούσιο του Συμμετέχοντος 
ή του νομίμου εκπροσώπου αυτού, για το πρόσωπο που 
είναι ειδικώς εξουσιοδοτημένο να συμπληρώσει και να 
καταθέσει κάθε έγγραφο σχετικό με τους πλειοδοτικούς 
διαγωνισμούς για τον Καταμερισμό Καθαρής Ικανότητας 
Μεταφοράς Ηλεκτρικής Ενέργειας για την Εκχώρηση σε 
Βραχυχρόνια Βάση του Δικαιώματος Μεταφοράς Ηλε¬ 
κτρικής Ενέργειας μέσω των Διασυνδέσεων της Ελλά¬ 
δας για εξαγωγές για το 2006, και σε οποιοδήποτε άλλο 
στάδιο της διαδικασίας των ανωτέρω διαγωνισμών, (γ) 
πιστοποιητικό/βεβαίωση της αρμόδιας εποπτεύουσας 

αρχής με όλες τις τροποποιήσεις του καταστατικού 
έκαστου Συμμετέχοντα. 

6. Περιεχόμενο προσφοράς 

• Οι προσφορές για δέσμευση της Διαθέσιμης Ικανό¬ 
τητας Εξαγωγών σε Βραχυχρόνια βάση υποβάλλονται 
με την συμπλήρωση του επισυναπτόμενου υποδείγματος 
προσφοράς (Παράρτημα I). Κάθε προσφορά αφορά μία 
συγκεκριμένη ημέρα και μία συγκεκριμένη διασύνδεση 
μέσω της οποίας θα υλοποιηθεί η εξαγωγή (Ιταλία ή/και 
Βόρειες διασυνδέσεις). Το υπόδειγμα της προσφοράς 
θα αποσταλεί στους δικαιούχους συμμετοχής και ηλε¬ 
κτρονικά. Οι ώρες της Προσφοράς θα αναφέρονται σε 
Ώρα Κεντρικής Ευρώπης (ΟΕΤ). 

• Κάθε προσφορά θα αφορά για κάθε ώρα της ημέρας 
δέσμευση ισχύος πολλαπλάσιας του (1) Μ \Ν με ανώ¬ 
τατο όριο την ωριαία Συνολική Διαθέσιμη Ικανότητα 
Εξαγωγών σε Βραχυχρόνια βάση. Κάθε συμμετέχων 
δικαιούται να επιμερίσει την ωριαία διαθέσιμη ισχύ για 
την οποία υποβάλλει την αντίστοιχη προσφορά, σε επί 
μέρους τμήματα ισχύος ακεραίων Μ \Ν και να δηλώσει 
διαφορετικό μοναδιαίο τίμημα για κάθε τμήμα ισχύος. 
Ο αριθμός των επιμέρους τμημάτων ισχύος δεν πρέπει 
να υπερβαίνει τα 10. 

• Το εκάστοτε μοναδιαίο τίμημα της προσφοράς εκ¬ 
φράζεται σε Ευρώ ανά Μ\Λ/-ώρα και πρέπει να είναι 
μεγαλύτερο ή ίσο του μηδενός (0) και ακέραιο πολλα¬ 
πλάσιο του 1. 

• Στην προσφορά πρέπει να αναγράφονται επίσης η 
επωνυμία του συμμετέχοντα, η ημερομηνία υποβολής 
της προσφοράς, η ημερομηνία κατανομής (για την οποία 
γίνεται η αίτηση εκχώρησης του δικαιώματος) και η 
διασύνδεση μέσω της οποίας θα υλοποιηθεί η εξαγωγή 
(Ιταλία ή Βόρειες διασυνδέσεις). 

• Η προσφορά που υποβλήθηκε με την κατάθεση του 
Φακέλου Προσφοράς (για το μεταβατικό διάστημα μέχρι 
να τεθεί σε ισχύ η ηλεκτρονική εφαρμογή υποβολής 
προσφορών), δεν μπορεί να αναιρεθεί ή να τροποποι¬ 
ηθεί. 

• Όσο η υποβολή των προσφορών γίνεται δια της 
φυσικής παρουσίας των ενδιαφερομένων στα γραφεία 
των ΚΕΕ του ΔΕΣΜΗΕ, οι συμμετέχοντες θα πρέπει να 
φέρουν την προσφορά τους και σε ηλεκτρονική μορφή 
(σε δισκέτα ή ΡΙαεΙι πιοπιοΓγ εΐίοίο) για την επιτάχυνση 
της έκδοσης των αποτελεσμάτων. Σε περίπτωση ασυμ¬ 
φωνίας της έντυπης προσφοράς με την ηλεκτρονική, 
έγκυρη θεωρείται η έντυπη. 

7. Αποδεκτές προσφορές 

• Κάθε προσφορά πρέπει να περιλαμβάνει πλήρως 
συμπληρωμένο το υπόδειγμα προσφοράς του Παραρ¬ 
τήματος I σύμφωνα με τα αναγραφόμενα στην παρά¬ 
γραφο 6. 

• Κάθε Συμμετέχων αποδέχεται, εκτός εάν δηλώσει 
διαφορετικά στην προσφορά του, την εκχώρηση σε αυ¬ 
τόν μέρους της συνολικής αιτούμενης ισχύος καθώς και 
την εκχώρηση σε αυτόν μέρους της ισχύος ενός εκ των 
τμημάτων ισχύος, εφόσον έχει δηλώσει στην προσφορά 
του περισσότερα του ενός τμήματα ισχύος. 

• Δεν επιτρέπεται υποβολή προσφοράς υπό αίρεση, 
όρο ή επιφύλαξη καθώς και η υποβολή εναλλακτικών 
προσφορών. 

• Εάν η προσφορά δεν πληροί τους όρους του παρό¬ 
ντος διαγωνισμού κρίνεται μη αποδεκτή και δεν λαμβά- 
νεται υπόψη κατά τη διαδικασία αξιολόγησης. 


8. Αξιολόγηση προσφορών και κατακύρωση του πλει¬ 
οδοτικού διαγωνισμού 

8.1. Ικανοποίηση περιορισμών διαγωνισμού. 

Κατά την αξιολόγηση των προσφορών του πλειοδο¬ 
τικού διαγωνισμού για την εκχώρηση σε βραχυχρόνια 
βάση δικαιωμάτων εξαγωγών, θα πρέπει να ικανοποι¬ 
ούνται οι ακόλουθοι περιορισμοί: 

Περιορισμός Α: Το σύνολο των εκχωρουμένων βρα¬ 
χυχρόνιων δικαιωμάτων εξαγωγών από την διασύνδεση 
με την Ιταλία, να μην υπερβαίνει τη Συνολική Διαθέσιμη 
Ικανότητα Εξαγωγών σε Βραχυχρόνια βάση μέσω της 
διασύνδεσης με την Ιταλία’ (ΙΤ εξ ). 

Περιορισμός Β: Το σύνολο των εκχωρουμένων βρα¬ 
χυχρόνιων δικαιωμάτων εξαγωγών από το σύνολο των 
διασυνδέσεων να μην υπερβαίνει τη Συνολική Διαθέσιμη 
Ικανότητα Εξαγωγών σε Βραχυχρόνια βάση’ (Σ εξ ).] 

8.2. Πίνακες κατάταξης 

Για κάθε ώρα της ημέρας κατανομής οι προσφορές 
των Συμμετεχόντων, που μπορεί να αφορούν εξαγω¬ 
γή από την διασύνδεση με την Ιταλία ή/και από τις 
βόρειες διασυνδέσεις και εκάστη των οποίων μπορεί 
να είναι επιμερισμένη μέχρι και σε δέκα (10) τμήματα, 
κατατάσσονται σε πίνακα κατάταξης κατά φθίνουσα 
σειρά μοναδιαίου τιμήματος. Κάθε ποσότητα που έχει 
καταταγεί σε έναν πίνακα κατάταξης ονομάζεται για 
τη διαδικασία αξιολόγησης και κατακύρωσης “αξιολο¬ 
γούμενο προς εκχώρηση τμήμα’. 

8.3. Μέθοδος αξιολόγησης προσφορών 

• Μετά τη σύνταξη των 24 πινάκων κατάταξης και για 
κάθε έναν από αυτούς χωριστά αρχίζει η αξιολόγησή 
τους (διαδικασία εκχώρησης), που ξεκινά από το “αξι¬ 
ολογούμενο προς εκχώρηση τμήμα’ για το οποίο έχει 
προσφερθεί το υψηλότερο μοναδιαίο τίμημα και συνε¬ 
χίζει με τα αμέσως επόμενα τμήματα κατά φθίνουσα 
σειρά μοναδιαίου τιμήματος. 

• Κατά την αξιολόγηση, με την διαδοχική προσθήκη 
των “αξιολογούμενων προς εκχώρηση τμημάτων’ ελέγ¬ 
χονται δύο επιμέρους αθροίσματα. Το “πρώτο επιμέρους 
άθροισμα’ είναι των “αξιολογούμενων προς εκχώρηση 
τμημάτων’ που αφορούν την διασύνδεση με την Ιταλία 
και το “δεύτερο επιμέρους άθροισμα’ είναι όλων των “αξι¬ 
ολογούμενων προς εκχώρηση τμημάτων’ που αφορούν 
το σύνολο των διασυνδέσεων (Βορείων και Ιταλίας). 

Και αυτό διότι θα πρέπει κατά την διαδικασία εκχώ¬ 
ρησης να ελέγχεται η επαλήθευση των περιορισμών Α 
και Β της παραγράφου 8.1. 

8.3.1 Εκχώρηση δικαιωμάτων, Τιμή Κατωφλιού και Ενι¬ 
αία Τιμή Πληρωμής 

Περίπτωση Α: 

• Εάν συμβεί το “πρώτο επιμέρους άθροισμα’ των “αξι¬ 
ολογούμενων προς εκχώρηση τμημάτων’ που αφορούν 
την διασύνδεση με την Ιταλία να υπερβαίνει για πρώτη 
φορά το (ΙΤεξ) (χωρίς να έχει ακόμη ενεργοποιηθεί ο 
περιορισμός Β), τότε το μοναδιαίο τίμημα του “αξιο¬ 
λογούμενου προς εκχώρηση τμήματος’ για το οποίο 
συμβαίνει αυτό, ορίζεται ως η “τιμή κατωφλιού για την 
διασύνδεση με την Ιταλία’, για την συγκεκριμένη ώρα. 

Στην περίπτωση αυτή ικανοποιούνται αρχικά όλα τα 
“αξιολογούμενα προς εκχώρηση τμήματα’ που αφορούν 
τη διασύνδεση της Ιταλίας για τα οποία έχει προσφερ¬ 
θεί μοναδιαίο τίμημα μεγαλύτερο της “Τιμής Κατωφλιού 
για την Διασύνδεση με την Ιταλία’. Η αδιάθετη ποσότητα 
μέχρι και τη “Συνολική Διαθέσιμη Ικανότητα Εξαγωγών 

σε Βραχυχρόνια βάση μέσω της διασύνδεσης με την 
Ιταλία’ (ΙΤ ) επιμερίζεται κατ’ αναλογία των “αξιολο¬ 
γούμενων προς εκχώρηση τμημάτων’ που αφορούν την 
διασύνδεση με την Ιταλία και έχουν μοναδιαίο τίμημα 
ίσο με την “τιμή κατωφλιού για την διασύνδεση με την 
Ιταλία’. Ως ενιαία τιμή πληρωμής ανά μονάδα (€/Μ\Λ/) 
για τα εκχωρηθέντα δικαιώματα εξαγωγής προς Ιταλία 
ορίζεται η “Τιμή Κατωφλιού για την Διασύνδεση με την 
Ιταλία’. 

* Στην συνέχεια και αφού: 

* αγνοηθούν οι μη εντασσόμενες ποσότητες των “αξι¬ 
ολογούμενων προς εκχώρηση τμημάτων’ που αφορούν 
την διασύνδεση με την Ιταλία (οι οποίες έχουν προκύψει 
από την διαδικασία του ανωτέρω επιμερισμού) και έχουν 
μοναδιαίο τίμημα ίσο με την “τιμή κατωφλιού για την 
διασύνδεση με την Ιταλία’, 

* αγνοηθούν όλα τα επόμενα “αξιολογούμενα προς 
εκχώρηση τμήματα’ που αφορούν τη διασύνδεση με 
την Ιταλία και ληφθούν υπόψη μόνον τα “αξιολογούμε¬ 
να προς εκχώρηση τμήματα’ που αφορούν τις βόρειες 
διασυνδέσεις, 

* αναπροσαρμοσθεί το “δεύτερο επιμέρους άθροισμα’, 
με βάση τα παραπάνω 

συνεχίζεται η διαδικασία αξιολόγησης μέχρις ότου 
το “δεύτερο επιμέρους άθροισμα’ που αφορά το σύνο¬ 
λο της εκχωρημένης ισχύος να υπερβαίνει για πρώτη 
φορά το (Σ εξ ). 

Στη περίπτωση αυτή η τιμή του “αξιολογούμενου προς 
εκχώρηση τμήματος’ για το οποίο συμβαίνει αυτό ορίζε¬ 
ται ως η Τ ιμή Κατωφλιού για τις Βόρειες Διασυνδέσεις”, 
για την συγκεκριμένη ώρα. Αρχικά ικανοποιούνται όλα τα 
“αξιολογούμενα προς εκχώρηση τμήματα’ που αφορούν 
τις Βόρειες διασυνδέσεις για τα οποία έχει προσφερθεί 
τιμή μεγαλύτερη της Τιμής Κατωφλιού για τις Βόρειες 
Διασυνδέσεις’. Η αδιάθετη ποσότητα μέχρι τη “Συνολική 
Διαθέσιμη Ικανότητα Εξαγωγών σε Βραχυχρόνια βάση’ 
(Σ εξ ) επιμερίζεται κατ’ αναλογία των “αξιολογούμενων 
προς εκχώρηση τμημάτων’ που αφορούν τις Βόρειες Δι¬ 
ασυνδέσεις και έχουν μοναδιαίο τίμημα ίσο με την Τιμή 
Κατωφλιού για τις Βόρειες Διασυνδέσεις’. Ως ενιαία τιμή 
πληρωμής ανά μονάδα (€/Μ\Λ/) για τα εκχωρηθέντα δι¬ 
καιώματα για τις Βόρειες Διασυνδέσεις ορίζεται η Τιμή 
Κατωφλιού για τις Βόρειες Διασυνδέσεις’. 

Στη περίπτωση που το “δεύτερο επιμέρους άθροισμα’ 
που αφορά το σύνολο της εκχωρημένης ισχύος δεν 
υπερβαίνει το Σ εξ τότε η ενιαία τιμή πληρωμής ανά 
μονάδα (€/Μ\Λ/) για τα εκχωρηθέντα δικαιώματα προς 
Βόρειες διασυνδέσεις ορίζεται ίση με μηδέν (0). 

Περίπτωση Β: 

Εάν κατά την διαδικασία εκχώρησης ενεργοποιηθεί 
πρώτα ο περιορισμός Β, δηλαδή το δεύτερο επιμέρους 
άθροισμα υπερβαίνει για πρώτη φορά το Σεξ (χωρίς να 
έχει ακόμη ενεργοποιηθεί ο περιορισμός Α), τότε η τιμή 
του “αξιολογούμενου προς εκχώρηση τμήματος’ για το 
οποίο συμβαίνει αυτό ορίζεται ως η Τιμή Κατωφλιού 
για το Σύνολο των Διασυνδέσεων 1 , για την συγκεκριμένη 
ώρα. Στην περίπτωση αυτή ικανοποιούνται αρχικά όλα 
τα “αξιολογούμενα προς εκχώρηση τμήματα’ (Ιταλίας και 
Βορείων διασυνδέσεων) για τα οποία έχει προσφερθεί 
τιμή μεγαλύτερη της Τιμής Κατωφλιού για το Σύνολο 
των Διασυνδέσεων 1 . Η αδιάθετη ποσότητα μέχρι και τη 
“Συνολική Διαθέσιμη Ικανότητα Εξαγωγών σε Βραχυ¬ 
χρόνια βάση’ (Σ εξ ) επιμερίζεται κατ’ αναλογία των “αξι¬ 


ολογούμενων προς εκχώρηση τμημάτων’ με μοναδιαίο 
τίμημα ίσο με την “τιμή κατωφλιού για το σύνολο των 
διασυνδέσεων'. Η ενιαία τιμή πληρωμής ανά μονάδα (€/ 
Μ\Λ/) για τα εκχωρηθέντα δικαιώματα συμπίπτει με την 
Τ ιμή Κατωφλιού για το Σύνολο των Διασυνδέσεων’. 

• Εάν η συνολικά ζητούμενη ποσότητα με τις προσφο¬ 
ρές είναι μικρότερη ή ίση της δημοπρατούμενης ισχύος 
(ΙΤ εξ ή/και Σ εξ ), τότε η ενιαία τιμή πληρωμής ανά μονάδα 
(€/Μ\Λ/) είναι ίση με μηδέν (0). 

8.4. Τα αποτελέσματα του διαγωνισμού δημοσιεύονται 
στην ιστοσελίδα του ΔΕΣΜΗΕ. 

9. Εγγυητικές Επιστολές 

9.1. Εγγυητική Επιστολή Τήρησης Υποχρεώσεων που 
προκύπτουν από την εκχώρηση δικαιώματος για εξα¬ 
γωγή σε βραχυχρόνια βάση 

• Ο κάθε Συμμετέχων στο διαγωνισμό θα πρέπει να 
υποβάλει Εγγυητική Επιστολή Τήρησης Υποχρεώσεων 
που προκύπτουν από την εκχώρηση δικαιώματος για 
εξαγωγή σε βραχυχρόνια βάση. Η εν λόγω Εγγυητική 
Επιστολή θα υποβληθεί στο ΔΕΣΜΗΕ, Λ. Αμφιθέας 11, Ν. 
Σμύρνη (Διεύθυνση Οικονομικού, Υπηρεσία Λογιστηρίου, 
Αρμόδιοι κος X. Μπότσης και κα Σ. Στάβερη), μέχρι την 
20η Φεβρουάριου 2006 και θα καλύπτει σωρευτικά το 
σύνολο των δικαιωμάτων των προσφορών του Συμμε- 
τέχοντος για το δίμηνο Ιαν. - Φεβ. 2006 και θα ισχύει 
έως 31 Μαρτίου 2006. Για τα επόμενα δίμηνα, η σχε¬ 
τική Εγγυητική Επιστολή θα πρέπει να έχει υποβληθεί 
πριν τη λήξη της ήδη υπάρχουσας και να ισχύει μέχρι 
την τελευταία ημέρα του επόμενου, από τη λήξη του 
διμήνου, μήνα. 

• Το περιεχόμενο της εγγυητικής επιστολής θα πρέπει 
να είναι σύμφωνο με το υπόδειγμα του Παραρτήματος 

II. 

• Σε περίπτωση που οι προσφορές του Συμμετέχο- 
ντος υπερβούν σωρευτικά το ύψος της Εγγυητικής Επι¬ 
στολής, θα πρέπει με ευθύνη του Συμμετέχοντος να 
υποβληθεί συμπληρωματική ή νέα Εγγυητική Επιστολή 
που να καλύπτει το σύνολο των υποχρεώσεων του συ¬ 
γκεκριμένου διμήνου, άλλως ο δικαιούχος αποκλείεται 
των επομένων διαγωνισμών μέχρις ότου καλύψει τις εν 
λόγω υποχρεώσεις. 

9.2. Εγγυητική Επιστολή Τήρησης Υποχρεώσεων που 
προκύπτουν από την εξαγωγή ηλεκτρικής ενέργειας 
μέσω συμμετοχής στο Πρόγραμμα ΗΕΠ σε βραχυχρό¬ 
νια βάση 

• Ο κάθε Συμμετέχων στο διαγωνισμό θα πρέπει να 
υποβάλει Εγγυητική Επιστολή Τήρησης Υποχρεώσεων 
που προκύπτουν από την εξαγωγή ηλεκτρικής ενέργειας 
μέσω συμμετοχής στο Πρόγραμμα ΗΕΠ σε βραχυχρόνια 
βάση. Η εν λόγω Εγγυητική Επιστολή θα υποβληθεί στο 
ΔΕΣΜΗΕ, Λ. Αμφιθέας 11, Ν. Σμύρνη (Διεύθυνση Οικονο¬ 
μικού, Υπηρεσία Λογιστηρίου, Αρμόδιοι κος X. Μπότσης 
και κα Σ. Στάβερη), μέχρι την 20η Φεβρουάριου 2006, 
θα καλύπτει την αξία της ηλεκτρικής ενέργειας για 
χρονική περίοδο 2 μηνών, λαμβάνοντας υπόψη μέση 
Οριακή Τιμή Συστήματος ίση με 50 Ευρώ/ΜίΛ/ίι και θα 
ισχύει έως 31 Μαρτίου 2006. Για τα επόμενα δίμηνα, η 
σχετική Εγγυητική Επιστολή θα πρέπει να έχει υπο¬ 
βληθεί πριν τη λήξη της ήδη υπάρχουσας και να ισχύει 
μέχρι την τελευταία ημέρα του επόμενου, από τη λήξη 
του διμήνου, μήνα. 

• Το περιεχόμενο της εγγυητικής επιστολής θα πρέπει 
να είναι σύμφωνο με το υπόδειγμα του Παραρτήματος 

III. 

• Σε περίπτωση που τα μη εκκαθαρισθέντα προ¬ 
γράμματα εξαγωγών, βάσει της ορισθείσης ανωτέρω 
Οριακής Τιμής του Συστήματος, υπερβούν το 90% της 
κατατεθειμένης Εγγυητικής Επιστολής θα πρέπει με ευ¬ 
θύνη του Συμμετέχοντος να υποβληθεί συμπληρωματική 
ή νέα Εγγυητική Επιστολή που να καλύπτει το σύνολο 
των υποχρεώσεων του συγκεκριμένου διμήνου, άλλως 
ο δικαιούχος αποκλείεται των επομένων διαγωνισμών 
μέχρις ότου καλύψει τις εν λόγω υποχρεώσεις. 

10. Εκχώρηση Ικανότητας Μεταφοράς 
10.1. Εκχώρηση ικανότητας μεταφοράς 
Ο υπερθεματιστής ουδέν αποκτά εμπράγματο δικαί¬ 
ωμα επί των διεθνών διασυνδέσεων της Ελλάδας. 


10.2. Υποχρεώσεις υπερθεματιστών 
Κάθε υπερθεματιστής οφείλει το Τίμημα για την Εκχώ¬ 
ρηση Διαθέσιμης Ικανότητας Εξαγωγών, που του αντι¬ 
στοιχεί και το οποίο υπολογίζεται σε Ευρώ, πλέον του 
αναλογούντος ΦΠΑ. Ο υπερθεματιστής φέρει πάντοτε 
και σε κάθε περίπτωση την υποχρέωση καταβολής του 
Τιμήματος για την Εκχώρηση Διαθέσιμης Ικανότητας 
Εξαγωγών, ακόμα και στην περίπτωση κατά την οποία 
δεν χρησιμοποιεί για οποιοδήποτε λόγο την ικανότητα 
που του έχει εκχωρηθεί. 

Κατ’ εξαίρεση, σε περίπτωση που μετά την εκχώρηση 
των δικαιωμάτων και έως την πραγματοποίηση των 
εξαγωγών, υπάρξει ανάγκη ακύρωσης των προγραμμά¬ 
των από τον ΔΕΣΜΗΕ ή από τον Διαχειριστή γειτονικού 
Συστήματος μεταφοράς, ο υπερθεματιστής δεν υποχρε- 
ούται στην καταβολή του σχετικού τιμήματος. 

ΠΑΡΑΡΤΗΜΑ II 

Υπόδειγμα Εγγυητικής Επιστολής Τήρησης 
Υποχρέωσης Καταβολής του Τιμήματος για την 
Εκχώρηση σε Βραχυχρόνια Βάση Ικανότητας 
Μεταφοράς 

ΤΡΑΠΕΖΑ.Α.Ε 

Προς: 

Τον Διαχειριστή Ελληνικού Συστήματος Μεταφοράς 
Ηλεκτρικής Ενέργειας Α.Ε. 

Λεωφόρος Αμφιθέας 11 
171 22 Νέα Σμύρνη, Αττική 

. 200 . 

ΕΓΓΥΗΤΙΚΗ ΕΠΙΣΤΟΛΗ ΣΕ ΠΡΩΤΗ ΖΗΤΗΣΗ ΑΡΙΘΜ. ***’~ ΕΥΡΩ 
Κύριοι, 

Με την παρούσα εγγυόμαστε ανέκκλητα και ανεπι¬ 
φύλακτα, ευθυνόμενοι ως πρωτοφειλέτρια και εις ολό¬ 
κληρον, παραιτούμενοι από το ευεργέτημα της δι- 
ζήσεως και διαιρέσεως, καθώς και από κάθε δικαίω¬ 
μα που προβλέπεται στα άρθρα 851-856 και 862-864 
Αστικού Κώδικα, υπέρ της Εταιρείας με την επωνυμία 

. (η Εταιρεία), η οποία εδρεύει στην 

.οδός.αριθ. με ΑΦΜ 

.(και ΑΡΜΑΕ.) μέχρι του ποσού 

Ευρώ ****_**** (.), στο οποίο και 

μόνο περιορίζεται η υποχρέωσή μας, για την από την 
παραπάνω Εταιρεία καταβολή του τιμήματος για την 
Εκχώρηση Ικανότητας Μεταφοράς Ηλεκτρικής Ενέργει¬ 
ας, σύμφωνα με τους πλειοδοτικούς διαγωνισμούς του 
.διμήνου 2006 για τον «Καταμερισμό Καθαρής Ικανό¬ 
τητας Μεταφοράς Ηλεκτρικής Ενέργειας για την Εκχώ¬ 
ρηση σε Βραχυχρόνια Βάση του Δικαιώματος Μεταφο¬ 
ράς Ηλεκτρικής Ενέργειας μέσω των Διασυνδέσεων της 
Ελλάδας για εξαγωγές έως την Τρίτη Ημέρα Αναφο¬ 
ράς», κατόπιν της ανακήρυξης της Εταιρείας ως υπερ- 
θεματιστή σε πλειοδοτικούς διαγωνισμούς που διενερ- 
γούνται το.δίμηνο 2006 για τον Καταμερισμό Καθα¬ 

ρής Ικανότητας Μεταφοράς Ηλεκτρικής Ενέργειας για 
την Εκχώρηση σε Βραχυχρόνια Βάση του Δικαιώματος 
Μεταφοράς Ηλεκτρικής Ενέργειας μέσω των Διασυνδέ¬ 
σεων της Ελλάδας για εξαγωγές έως την Τρίτη Ημέρα 
Αναφοράς, σύμφωνα με την προκήρυξη του ανωτέρω 
διαγωνισμού, που δημοσιεύεται στην ιστοσελίδα του 
Διαχειριστή Ελληνικού Συστήματος Μεταφοράς Ηλε¬ 
κτρικής Ενέργειας Α.Ε (ΔΕΣΜΗΕ), για όλη τη διάρκεια 
του.διμήνου και μέχρι την τήρηση των υποχρεώσε¬ 

ων, τις οποίες η Εταιρεία έχει ως υπερθεματιστής και 
οι οποίες προκύπτουν από την Εκχώρηση σε Βραχυ¬ 
χρόνια Βάση του Δικαιώματος Μεταφοράς Ηλεκτρικής 
Ενέργειας μέσω των Διασυνδέσεων της Ελλάδας για 
εξαγωγές έως την Τρίτη Ημέρα Αναφοράς, μέσω της 
συμμετοχής στο Πρόγραμμα ΗΕΠ. 

Ειδικότερα, θα τηρούμε στην διάθεσή σας ολόκληρο 
το ανωτέρω ποσό μέχρι την ενημέρωσή μας για την 
καταβολή των συνολικά οφειλόμενων από την Εταιρεία 
προς το Διαχειριστή Ελληνικού Συστήματος Μεταφοράς 
Ηλεκτρικής Ενέργειας Α.Ε (ΔΕΣΜΗΕ) ποσών (τίμημα) που 
προκύπτουν από την Εκχώρηση σε Βραχυχρόνια βάση 
του Δικαιώματος Μεταφοράς Ηλεκτρικής Ενέργειας 
μέσω των Διασυνδέσεων της Ελλάδας για εξαγωγές 
έως την Τρίτη Ημέρα Αναφοράς για το.δίμηνο του 


2006, μέχρι και το τέλος του επομένου μετά τη λήξη 
του.διμήνου μήνα. 

Το ποσό για το οποίο παρέχεται η παρούσα θα σας 
το καταβάλουμε ολόκληρο ή τμηματικά σε πρώτη ζή¬ 
τηση από εσάς, σύμφωνα με τις οδηγίες σας, χωρίς 
να απαιτείται για αυτήν την πληρωμή εξουσιοδότηση, 
ενέργεια ή συγκατάθεση από μέρους της Εταιρείας, 
χωρίς να δικαιούμαστε να προβάλουμε οποιαδήποτε 
ένσταση ή αντίρρηση, μέσα σε τρεις ημέρες από την έγ¬ 
γραφη δήλωσή σας περί μερικής ή ολικής κατάπτωσης, 
υπό τον όρο της ταυτόχρονης επιστροφής σε εμάς της 
παρούσας σε περίπτωση ολικής κατάπτωσής της. Σε 
περίπτωση μερικής κατάπτωσης της παρούσας, αυτή θα 
ισχύει για το υπόλοιπο ποσό και με τους ίδιους όρους 
που αναφέρονται σε αυτήν. 

Η παρούσα είναι ανέκκλητη, αφορά την παραπάνω και 
μόνο αιτία και ισχύει μέχρι την επιστροφή της σε εμάς, 
το αργότερο σε κάθε περίπτωση μέχρι τη λήξη του 
χρόνου ισχύος της παρούσας και σε κάθε περίπτωση 

μέχρι και το τέλος του επομένου μετά τη λήξη του. 

διμήνου μήνα, οπότε και θα καταστεί άκυρη και δεν θα 
γεννά καμία υποχρέωση για εμάς, εφόσον δεν έχετε 
εγγράφως ζητήσει την ολική ή μερική κατάπτωσή της 
πριν από την πάροδο της διάρκειας ισχύος της. 

Η παρούσα σύμβαση διέπεται από το Ελληνικό Δίκαιο 
και η τράπεζά μας αποδέχεται την αρμοδιότητα των 
δικαστηρίων της Αθήνας. 

Τ έλος, βεβαιώνουμε ότι το ποσό της παρούσας εγγύ¬ 
ησης δεν υπερβαίνει το όριο που έχει ταχθεί από τον 
Νόμο για την Τράπεζά μας. 

Με τιμή, 


ΠΑΡΑΡΤΗΜΑ III 

Υπόδειγμα Εγγυητικής Επιστολής Τήρησης 
Υποχρεώσεων που προκύπτουν από την 
εξαγωγή ηλεκτρικής ενέργειας σε Βραχυχρόνια 
Βάση έως την Τρίτη Ημέρα Αναφοράς μέσω 
συμμετοχής στο Πρόγραμμα ΗΕΠ 

ΤΡΑΠΕΖΑ.Α.Ε 

Προς: 

Τον Διαχειριστή Ελληνικού Συστήματος Μεταφοράς 
Ηλεκτρικής Ενέργειας Α.Ε. 

Λεωφόρος Αμφιθέας 11 
171 22 Νέα Σμύρνη, Αττική 

.200. 

ΕΓΓΥΗΤΙΚΗ ΕΠΙΣΤΟΛΗ ΣΕ ΠΡΩΤΗ ΖΗΤΗΣΗ ΑΡΙΘΜ. ***’~ ΕΥΡΩ 
Κύριοι, 

Με την παρούσα εγγυόμαστε ανέκκλητα και ανεπιφύ¬ 
λακτα, ευθυνόμενοι ως πρωτοφειλέτρια και εις ολόκλη¬ 
ρον, παραιτούμενοι από το ευεργέτημα της διζήσεως 
και διαιρέσεως, καθώς και από κάθε δικαίωμα που προ- 
βλέπεται στα άρθρα 851-856 και 862-864 Αστικού Κώ¬ 
δικα, υπέρ της Εταιρείας με την επωνυμία. 

.(η Εταιρεία) η οποία εδρεύει στην 

.οδός.αριθ.με ΑΦΜ 

.(και ΑΡΜΑΕ.) μέχρι του πο¬ 
σού Ευρώ ****_**** (.), στο οποίο 

και μόνο περιορίζεται η υποχρέωσή μας, για την από την 

παραπάνω Εταιρεία καλή και πιστή τήρηση των Υποχρε¬ 
ώσεων της Εταιρείας που απορρέουν από τον Κώδικα 
Διαχείρισης του Συστήματος και Συναλλαγών Ηλεκτρι¬ 
κής Ενέργειας (ΦΕΚ 655/Β/17.5.2005) και τον Κώδικα Συ¬ 
ναλλαγών Ηλεκτρικής Ενέργειας (ΦΕΚ 623/Β/25.5.2001) 
και σύμφωνα με τους πλειοδοτικούς διαγωνισμούς του 
.διμήνου 2006 για τον «Καταμερισμό Καθαρής Ικανό¬ 
τητας Μεταφοράς Ηλεκτρικής Ενέργειας για την Εκχώ¬ 
ρηση σε Βραχυχρόνια Βάση του Δικαιώματος Μεταφο¬ 
ράς Ηλεκτρικής Ενέργειας μέσω των Διασυνδέσεων της 
Ελλάδας για εξαγωγές έως την Τρίτη Ημέρα Αναφο¬ 
ράς», κατόπιν της ανακήρυξης της Εταιρείας ως υπερ- 
θεματιστή σε πλειοδοτικούς διαγωνισμούς που διενερ- 
γούνται το .... δίμηνο 2006 για τον Καταμερισμό Καθα¬ 
ρής Ικανότητας Μεταφοράς Ηλεκτρικής Ενέργειας για 
την Εκχώρηση σε Βραχυχρόνια Βάση του Δικαιώματος 
Μεταφοράς Ηλεκτρικής Ενέργειας μέσω των Διασυνδέ¬ 
σεων της Ελλάδας για εξαγωγές έως την Τρίτη Ημέρα 
Αναφοράς, σύμφωνα με την προκήρυξη των ανωτέρω 
διαγωνισμών, που δημοσιεύεται στην ιστοσελίδα του Δι¬ 
αχειριστή Ελληνικού Συστήματος Μεταφοράς Ηλεκτρι¬ 
κής Ενέργειας Α.Ε (ΔΕΣΜΗΕ), για όλη τη διάρκεια του 

.διμήνου και μέχρι την τήρηση των υποχρεώσεων, τις 

οποίες η Εταιρεία έχει ως υπερθεματιστής και οι οποί¬ 
ες προκύπτουν από την εξαγωγή ηλεκτρικής ενέργειας 
έως την Τρίτη Ημέρα Αναφοράς μέσω συμμετοχής της 
στο Πρόγραμμα ΗΕΠ σε βραχυχρόνια βάση. 

Ειδικότερα, θα τηρούμε στην διάθεσή σας ολόκληρο 
το ανωτέρω ποσό μέχρι την ενημέρωσή μας για την 
καταβολή των οφειλόμενων από την Εταιρεία προς το 
Διαχειριστή Ελληνικού Συστήματος Μεταφοράς Ηλε¬ 
κτρικής Ενέργειας Α.Ε (ΔΕΣΜΗΕ) ποσών που προκύ¬ 
πτουν από την εξαγωγή σε βραχυχρόνια βάση έως την 
Τρίτη Ημέρα Αναφοράς Ηλεκτρικής Ενέργειας μέσω 

συμμετοχής στο Πρόγραμμα ΗΕΠ για το.δίμηνο του 

2006, μέχρι και το τέλος του επομένου μετά τη λήξη 
του.διμήνου μήνα. 

Το ποσό για το οποίο παρέχεται η παρούσα θα σας 
το καταβάλουμε ολόκληρο ή τμηματικά σε πρώτη ζή¬ 
τηση από εσάς, σύμφωνα με τις οδηγίες σας, χωρίς 
να απαιτείται για αυτήν την πληρωμή εξουσιοδότηση, 
ενέργεια ή συγκατάθεση από μέρους της Εταιρείας, 
χωρίς να δικαιούμαστε να προβάλουμε οποιαδήποτε 
ένσταση ή αντίρρηση, μέσα σε τρεις ημέρες από την έγ¬ 
γραφη δήλωσή σας περί μερικής ή ολικής κατάπτωσης, 
υπό τον όρο της ταυτόχρονης επιστροφής σε εμάς της 
παρούσας σε περίπτωση ολικής κατάπτωσής της. Σε 
περίπτωση μερικής κατάπτωσης της παρούσας, αυτή θα 
ισχύει για το υπόλοιπο ποσό και με τους ίδιους όρους 
που αναφέρονται σε αυτήν. 


Η παρούσα είναι ανέκκλητη, αφορά την παραπάνω 
και μόνο αιτία και ισχύει μέχρι την επιστροφή της σε 
εμάς, το αργότερο σε κάθε περίπτωση μέχρι τη λήξη 
του χρόνου ισχύος της παρούσας και σε κάθε περίπτω¬ 
ση μέχρι και το τέλος του επομένου μετά τη λήξη του 
διμήνου μήνα, οπότε και θα καταστεί άκυρη και δεν θα 
γεννά καμία υποχρέωση για εμάς, εφόσον δεν έχετε 
εγγράφως ζητήσει την ολική ή μερική κατάπτωσή της 
πριν από την πάροδο της διάρκειας ισχύος της. 

Η παρούσα σύμβαση διέπεται από το Ελληνικό Δίκαιο 
και η τράπεζά μας αποδέχεται την αρμοδιότητα των 
δικαστηρίων της Αθήνας. 

Τέλος, βεβαιώνουμε ότι το ποσό της παρούσας εγγύ¬ 
ησης δεν υπερβαίνει το όριο που έχει ταχθεί από τον 
Νόμο για την Τράπεζά μας. 

Με τιμή, 


ΠΑΡΑΡΤΗΜΑ IV 
ΣΤΟΙΧΕΙΑ ΑΙΤΟΥΝΤΟΣ 


1. Για φυσικά πρόσωπα: 

Επώνυμο: 


Όνομα: 


Όνομα πατρός: 


Αριθμός αστυνομικού δελτίου 
ταυτότητας η διαβατηρίου 


Διεύθυνση εργασίας: 


Οδός: 


Αριθμός: 


Τ.Κ: 


Πόλη: 


Χώρα: 


Τηλέφωνο: 


Ρεχ: 


Ηλεκτρονικό ταχυδρομείο: 


Αριθμός Φορολογικού Μητρώου: 

2. Για νομικά πρόσωπα 


Επωνυμία: 


Διακριτικός τίτλος: 




Έδρα νομικού προσώπου: 


Οδός: 


Αριθμός: 


Τ. Κ: 


Πόλη: 


Χώρα: 


Τηλέφωνο: 


Ρ3Χ: 


Ηλεκτρονικό ταχυδρομείο: 


Αριθμός Φορολογικού Μητρώου: 


Στοιχεία νόμιμου εκπροσώπου 


Επώνυμο: 


Όνομα: 


Όνομα πατρός: 


Αριθμός αστυνομικού δελτίου 
ταυτότητας ή διαβατηρίου: 


Τηλέφωνο: 


Ρ8Χ: 


Ηλεκτρονικό ταχυδρομείο: 





Στοιχεία Εξουσιοδοτημένου Προσώ¬ 
που 


Επώνυμο: 


Όνομα: 


Όνομα πατρός: 


Αριθμός αστυνομικού δελτίου 
ταυτότητας ή διαβατηρίου: 


Διεύθυνση εργασίας: 


Οδός: 


Αριθμός: 


Τ.Κ.: 


Πόλη: 


Χώρα: 


Τηλέφωνο: 


Ρ3Χ 


Ηλεκτρονικό ταχυδρομείο: 



Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2006 

Ο Πρόεδρος 
Μ. ΚΑΡΑΜΑΝΗΣ 

